stanford-oval/wikipedia huggingface dataset:
בית ארנסט המינגוויי

| --- | --- |

 מידע כללי
 סוג:  בית מגורים, מוזיאון 
 על שם:  ארנסט המינגוויי 
 כתובת:  907 Whitehead Street, Key West, Florida 
 מיקום:  קי וסט 
 מדינה:  ארצות הברית 
 הקמה ובנייה
 תקופת הבנייה:  ?–1851
 תאריך פתיחה רשמי:  1851 
 סגנון אדריכלי:  קולוניאליזם צרפתי 
 
 קואורדינטות:  24°33′04″N 81°48′03″W﻿ / ﻿24.551111°N 81.800833°W﻿ / 24.551111; -81.800833
 www.hemingwayhome.com
  (למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי בית ארנסט המינגוויי(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי בית ארנסט המינגוויי
 
בית ארנסט המינגוויי (באנגלית: Ernest Hemingway House) הוא מוזיאון, המצוי ברחוב וייטהד 907 בעיר קי וסט במדינת פלורידה שבארצות הברית. המוזיאון ממוקם בביתו של הסופר והעיתונאי האמריקאי ארנסט המינגוויי, ונמצא למול מגדלור קי וסט.
ב-24 בנובמבר 1968 הוכרז המבנה כאתר היסטורי לאומי של ארצות הברית.
המינגוויי סיפר לחבריו שקנה את המבנה בסמוך למגדלור על מנת שיוכל למצוא את דרכו בשובו מהברים של רחוב דובל הסמוך.
היסטוריה

בין השנים 1931–1939 התגורר ארנסט המינגוויי בבית זה עם רעייתו, פאולינה. בחדר עבודתו, הממוקם בעליית הגג של מבנה המחסן בחצר הבית, כתב המינגוויי את "הקץ לנשק", "שלגי קילימנג'רו" ו"חיי האושר הקצרים של פרנסיס מקומבר". גשר אשר חיבר את עליית הגג עם חדר השינה של המינגוויי אינו קיים כיום.
המבנה, הממוקם בגובה של חמישה מטרים מעל פני הים (המבנה השני בגובהו באי), נבנה על ידי בונה ספינות ומחלץ הספינות הטבועות אסא טיפט (Asa Tift) בשנת 1851. המבנה נבנה בסגנון קולוניאלי דרומי, מאבן שנחצבה בקרבת מקום (בשונה ממרבית מבני האי, הבנויים עץ). בשל יציבותו הרבה של המבנה שרד המבנה את סופות ההוריקן הרבות הפוקדות את האי.
המבנה היה אחד המבנים הראשונים באי שהותקנו בו מים זורמים ושירותים פנימיים, והיה המבנה הראשון באי שהותקנה בו אמבטיה עם מים זורמים (מתוך מכלי איסוף מי גשם שהותקנו על גג הבית).
כמו כן, המבנה כלל את בריכת השחייה הראשונה שבאי - שנבנתה על ידי פאולינה. בעוד שהמבנה עלה כ-8,000 דולר אמריקאי (וניתן להמינגוויי ואשתו כמתנת חתונה), הוציאה פאולינה על הבריכה 20,000 דולרים, בעת שהמינגוויי נסע לספרד להשתתף במלחמת האזרחים. כאשר המינגוויי שב וראה את הבריכה אמר לפאולינה: "את בזבזת את כל כספי, יכולת לבזבז באותה מידה את הסנט האחרון שלי- הוציא מכיסו מטבע סנט וזרק על הרצפה. פאולינה הטביעה את הסנט על הרצפה בסמוך לבריכה, ונהגה להראות אותו לאורחיה בתור "הסנט האחרון של המינגוויי".
כבר בשנת 1935 הפך המבנה לאתר תיירות - משרד התיירות של פלורידה ציין את מיקומו במדריך של העיר, והמינגוויי ביקש מחברו טובי ברוס להקים חומת אבן סביב המבנה.
סביב המבנה, בגן רחב הידיים, שתל המינגוויי צמחים טרופיים רבים שהביא מקובה. כמו כן המינגוויי הציב בחצר המבנה שוקת לחתוליו ששימשה קודם לכן כמשתנה בבר האהוב עליו, סלופי ג'וז.
לאחר מותו של המינגוויי נמכר הבית שהוא ריק מרהיטים. עם הקמת המוזיאון הושבו חלק מהרהיטים אל הבית.
חזית הבית
חצר הבית
חצר הבית
הערות שוליים

↑  בית ארנסט המינגוויי, הבריכה
| --- | --- |
בקרת זהויות :  ISNI: 0000 0004 4654 9912
סנדמן (ורטיגו)

| --- | --- |

עטיפת החוברת Sandman #1 מינואר 1989, אמנות מאת דייב מק'קין.
 מידע קומיקס
 יוצר:  ניל גיימן
 סוגה:  פנטזיה אפלה
 תקופת פרסום מקורית:  ינואר 1989 – מרץ 1996 (כ־7 שנים)
 סינדיקציה:  חותם ורטיגו של DC קומיקס
 ארץ מקור:  ארצות הברית 
 שפת המקור:  אנגלית 
 מוציא לאור:  Delcourt 
 מספר החוברות:  75
 אתר רשמי
 
סנדמן (באנגלית: Sandman; בעברית: איש החול) היא סדרת קומיקס בת 75 חוברות, שהתפרסמו בין ינואר 1989 למרץ 1996. את הסדרה כתב ניל גיימן עבור הכותר ורטיגו מבית DC קומיקס. הסדרה אוירה במהלך השנים על ידי אמנים רבים, והיא הובילה ליצירתן של עשרות סדרות ספין אוף שונות. ספריה עומדים בפני עצמם והיא מכילה סיפורים בתוך סיפורים, אך ניתן להתייחס אל עשרת הכרכים כיצירה שלמה ומהודקת.
סדרת סנדמן הייתה לאחת מסדרות הדגל של ורטיגו, והיא נאספה בהמשך לעשרה אוגדנים. כמו כן, היא הודפסה מחדש בצבע בכריכה קשה. כרכי הסדרה נמנים בין הרומנים הגרפיים הראשונים שנכללו ברשימת רבי המכר של הניו יורק טיימס, והיא אחת מחמישה רומנים גרפיים שנכנסו לרשימת מאה הקריאות הטובות ביותר בין השנים 1983–2008, לפי מגזין אנטרטיינמנט ויקלי. חנות הספרים "Forbidden Planet" מיקמה את הכרך הראשון של הסדרה במקום ה-12 ברשימת 50 הרומנים הגרפיים הטובים ביותר שלה.
בשנת 2013 יצא בעברית החצי הראשון של הכרך הראשון בשם סנדמן - אקדמות ונעימות ליליות I בהוצאת כנרת, בתרגומו של דידי חנוך. כרך שני המכסה את החלק השני של הכרך הראשון לסדרה יצא גם הוא בעברית.
דמותו של חלום מדורגת במקום השישי ברשימת דמויות הקומיקס הגדולות של כל הזמנים, לפי מגזין אמפייר, ואילו דמותה של מוות מדורגת במקום ה-15 באותה רשימה.
סקירה

הדמות המרכזית בסיפור, חלום, ידוע בשמות רבים כגון מורפאוס, מלך החלומות ואיש החול, שם הלקוח מאגדות עם אירופיות. בסיפוריו של גיימן, חלום הוא הילד השלישי מתוך שבעה אחים ואחיות, המכונים הנצחיים. האחים והאחיות במשפחה, על פי גילם, הם גורל (Destiny), מוות (Death), חלום (Dream), זוג התאומות תשוקה ויאוש (Desire and Despair), חורבן (Destruction) והזיה (Delirium), שנקראה במקור עונג (Delight). כל אחד מהאחים הוא האנשה של המושג על שמו הוא נקרא, וגם אחראי על התפקוד הנכון של המושג הזה בעולם.
שבעת האחים והאחיות מתקיימים לצד אלים ואלות (ודמויות מיתיות אחרות, כגון מלאכים ושדים) מכל המיתוסים והאמונות, אך בעוד האלים תלויים באמונת בני האדם בהם, הנצחיים תלויים ביכולת הבריאה ותושביה להיות בעלי גורל, לחשוק, להרוס, להזות, להידרדר אל תהומות הייאוש, לחלום ולמות, ולכן הם נחשבים נצחיים.
ביבליוגרפיה > ספריית סנדמן

כרך ראשון: אקדמות ונעימות ליליות (Volume 1: Preludes & Nocturnes) - אוסף המאגד את חוברות מספר 1–8, ISBN 1-56389-011-9
כרך שני: בית הבובות (Volume 2: The Doll's House) - אוסף המאגד את חוברות מספר 9–16, ISBN 0-930289-59-5
כרך שלישי: ארץ חלום (Volume 3: Dream Country) - אוסף המאגד את חוברות מספר 17–20, ISBN 1-56389-016-X
כרך רביעי: עונת הערפילים (Volume 4: Season of Mists) - אוסף המאגד את חוברות מספר 21–28, ISBN 1-56389-041-0
כרך חמישי: משחק בך (Volume 5: A Game of You) - אוסף המאגד את חוברות מספר 32–37, ISBN 1-56389-089-5
כרך שישי: משלים והשתקפויות (Volume 6: Fables & Reflections) - אוסף המאגד את חוברות מספר 29–31, 38-40, 50 וחוברת הספיישל הראשונה, מסת"ב 1-56389-105-0
כרך שביעי: חיים קצרים (Volume 7: Brief Lives) - אוסף המאגד את חוברות מספר 41–49, ISBN 1-85286-577-6
כרך שמיני: סוף העולם (Volume 8: World's End) - אוסף המאגד את חוברות מספר 51–56, ISBN 1-41768-617-0
כרך תשיעי: נוטות החסד (Volume 9: The Kindly Ones) - אוסף המאגד את חוברות מספר 57–69 חוברת Vertigo Jam #1, ‏ISBN 1-56389-204-9
כרך עשירי: האשכבה (Volume 10: The Wake) - אוסף המאגד את חוברות מספר 70–75, ISBN 1-56389-287-1
פרסים והוקרה

בשנת 1991 זכה הסיפור A Midsummer Night's Dream, המבוסס על המחזה חלום ליל קיץ, מתוך חוברת מספר 19 ובאוגדן השלישי בפרס פנטזיה העולמי לסיפור הקצר הטוב ביותר. מיד לאחר הזכייה שונו חוקי התחרות כך שקומיקס לא יוכל לזכות בפרס, ובכך השתמר מעמדו כרומן הגרפי היחידי לזכות בפרס זה. כמו כן, סדרת הדגל וסדרות הספין אוף זכו ב-26 פרסי אייזנר, ביניהם שלושה לסדרה הרצה הטובה ביותר, אחד לסיפור הקצר הטוב ביותר, ארבע לכותב הטוב ביותר (גיימן), שבעה לאמן האותיות הטוב ביותר (טוד קליין) ושניים לצוות האיור/דיו הטוב ביותר (צ'ארלס ווס ופ. קרייג ראסל). The Sandman: Dream Hunters זכה למועמדות לפרס הוגו בשנת 2000. גם Endless Nights וגם Dream Hunters זכו בפרס ע"ש ברם סטוקר לנרטיב המאויר הטוב ביותר בשנים 2004 ו-2000, בהתאמה.
סדרת החוברות זכתה בפרס ה-Comics Buyer's Guide לשנים 1992–1994. בנוסף, הסיפורים Season of Mists ו-The Kindly Ones זכו בקטגוריית סיפורי הקומיקס הפופולריים ביותר של שנים 1991 ו-1994, והרומנים הגרפיים Sandman: Preludes and Nocturnes, ‏Sandman Midnight Theatre ו-Sandman: Endless Nights זכו בקטגוריית הרומן הגרפי הפופולרי ביותר של שנים 1991, 1995 ו-2003.
דמותו של חלום מהנצחיים מדורגת במקום ה-15 ברשימת מאה גיבורי הקומיקס הגדולים, לפי אתר IGN. כמו כן, דמותו מדורגת במקום השישי ברשימת 50 דמויות הקומיקס הגדולות, לפי מגזין אמפייר, ואילו דמותה של מוות מדורגת במקום ה-15. דמותו של הנבל לוציפר מדורגת במקום ה-68 ברשימת מאה נבלי-העל הגדולים של כל הזמנים.
עיבודים

במהלך שנות ה-90 נעשה ניסיון להפיק סרט קולנוע באורך מלא בהתבסס על סדרת הקומיקס, ותחילה אולפני האחים ורנר שכרו את רוג'ר אייווארי לביים, ואף שנכתב תסריט ההפקה נדחתה מספר פעמים עד שבוטלה. ב-2013, מנהלת DC קומיקס דיאן נלסון אמרה כי הם מתכוונים להפיק עולם סינמטי עשיר מהקומיקס בדומה ליקום של הארי פוטר ואולפני האחים ורנר הכריזו על דייוויד ס. גויר כמפיק לסרט, לצד ג'וזף גורדון-לוויט וניל גיימן כבמאים.
בשנת 2016 נטפליקס החלה לשדר את הדרמה משטרתית "לוציפר" המבוססת על דמותו של לוציפר כפי שהופיעה בסנדמן ובהשראה מהספין אוף לקומיקס באותו שם.
בשנת 2019, פלטפורמת הספרים המוקלטים Audible הוציאה עיבוד של הסדרה לפורמט של ספר מוקלט. הספר הופק בשיתוף עם DC, וניל גיימן לוהק לתפקיד המספר.
בשנת 2022 יצאה סדרת הטלוויזיה "סנדמן" המבוססת על הקומיקס.
הערות שוליים

↑  New York Times Best Sellers - Hardcover Graphic Books
↑  The New Classics: Books, The Best Reads from 1983 to 2008, Entertainment Weekly, June 18th 2007
↑  50 Best Of The Best Graphic Novels, forbiddenplanet.com
↑  The 50 Greatest Comic Book Characters
↑  הודעה על השקת התרגום לכרך הראשון בעברית, המוזיאון הישראלי לקריקטורה ולקומיקס
↑  Lucifer (TV Series 2016– ) - IMDb, נבדק ב-2021-07-01
↑  1991 World Fantasy Award Winners and Nominees
↑  Complete List of Eisner Award Winners
↑  2000 Hugo Awards
↑  Past Bram Stoker's Nominees & Winners, Horror Writers Association
↑  CBG FAN AWARD WINNERS 1982-PRESENT
↑  Top 100 Comic Book Heroes: #15 - Dream, IGN
↑  The 50 Greatest Comic Book Characters: #6 - Dream
↑  The 50 Greatest Comic Book Characters: #15 - Death
↑  Top 100 Comic Book Villains of All Time: #66 - Lucifer
↑  The Sandman, 2020-07-15, נבדק ב-2020-11-24
הלילה האפל ביותר

| --- | --- |

כריכת חוברת Blackest Night #1 מספטמבר 2009, אמנות מאת אייבן רייז.
 מידע קומיקס
 יוצר:  ג'ף ג'ונס
 סוגה:  קרוסאובר 
 תקופת פרסום מקורית:  יוני 2009 – מאי 2010 (כ־335 ימים)
 סינדיקציה:  DC קומיקס
 מסת"ב:  מסת"ב 1-4012-2693-0
 ארץ מקור:  ארצות הברית 
 שפת המקור:  אנגלית 
 מוציא לאור:  DC קומיקס 
 מספר החוברות:  12 (מבוא) 9 (סיפור ראשי) 22 (מלחמת האור) 49 (חוברות קשורות)
 
הלילה האפל ביותר (באנגלית: Blackest Night)  היא קשת סיפור קרוסאובר בקומיקס אשר פורסמה בין יוני 2009 למאי 2010 על ידי חברת DC קומיקס ומסיימת את סאגת מלחמת האור של כותרי גרין לנטרן. המיני-סדרה העיקרית נכתבה על ידי ג'ף ג'ונס ואוירה על ידי אייבן רייז, ובו כוח מואנש של המוות מחזיר לחיים גיבורי על מתים ומבקש לחסל את כל הקיום והרגש מהיקום.
המיני-סדרה היא השלישית בטרילוגיה שהחלה במיני-סדרה גרין לנטרן: לידה מחדש ונמשכה במלחמת חיל סינסטרו.
רקע

סיפור העלילה הוזכר בסוף "מלחמת חיל סינסטרו". כאשר המלחמה בין חיל הפקחים הירוקים לחיל סינסטרו מגיעה לנקודת רתיחה, שומרי היקום גאנטת וסאיד אומרים לארבעת הפקחים הירוקים של כדור הארץ (האל ג'ורדן, גאי גרדנר, ג'ון סטוארט וקייל ריינר) על הנבואה אודות "הלילה האפל ביותר". לפי הנבואה, יצטרפו לשני החילות הקיימים חמישה חדשים, כשכל אחד יהיה מונע מרגש שונה וישאב את כוחו מצבע אחר של הספקטרום הרגשי. הדבר יוביל למלחמת אור אשר בסופו של דבר תשמיד את היקום. לפי ג'ף ג'ונס, מקורותיה של הנבואה בסיפור קצר מאת אלן מור וקווין אוניל משנת 1986, "Tygers", שהופיע בחוברת השנתית Tales of the Green Lantern Corps Annual #2. סיפור זה נוגע בעליית אויביהם של שומרי היקום לכוח, ביניהם הנשקיונרים של קווארד, ראנקס וילדי התנוכים הלבנים, וכן בהשמדת הפקחים הירוקים וגסיסתם של סודאם יאט וכוכב הלכת מוגו. ג'ונס מוסיף ומציין, כי נקרון (אותו כוח מסתורי שהפך את אנטי-מוניטור לסוללת כוח שחורה) הוא מנהיג חיל הפקחים השחורים, אם כי התכוון לשמור על קו עלילה זה בסוד.
"עבורי זו לא הייתה בכלל שאלה. אם אני צריך לעשות סיפור לגרין לנטרן על תחייתם של המתים, הדמות בה הייתי משתמש היה נקרון. מדובר בדמות לא ברורה, אך כמו דמויות כהיד השחורה, סינסטרו והקטור האמונד... רציתי אחת שאוכל ליצור מחדש ולשנותה מן היסוד..."
קדימון המיני סדרה מציין, כי "צבאות כוח הרצון והפחד צריכים להתאחד יחדיו, משום שמצידו השני של היקום, המתים יקומו לתחייה". בכרזת הקדימון מופיעה יד נרקבת הפורצת מהקרקע ונושאת טבעת כוח שחורה, כשהסמל המופיע על הטבעת שייך לנבל היד השחורה. בנוסף, החוברת DC Universe #0 מביאה את גילוי סוללת הכוח השחורה בכוכב ריוט על ידי היד השחורה. החוברת הראשונה של "הלילה האפל ביותר" יצאה ביום קומיקס בחינם והובילה לשמונה כותרים חודשיים. חוברות הקשורות לאירוע מופיעות בכותרי גרין לנטרן, סופרמן, באטמן, וונדר וומן, פלאש, החץ הירוק, ליגת הצדק, חברת הצדק של אמריקה והטיטאנים הצעירים.
חילות הצבעים

| --- | --- |
 :  ראו גם – הספקטרום הרגשי
חיל הפקחים האדומים (זעם). מנהיג החיל: אטרוסיטוס מסקטור 666. התגלמות הזעם בספקטרום הרגשי: "הקצב".
הסוכן הכתום (תאוות בצע). ידוע בכינויו לארפליז. התגלמות תאוות הבצע בספקטרום הרגשי: אופידיאן.
חיל סינסטרו (פחד). מנהיג החיל: סינסטרו מסקטור 1417. התגלמות הפחד בספקטרום הרגשי: פאראלקס.
חיל הפקחים הירוקים (כוח רצון). חברי החיל מסקטור 2814 (כדור הארץ): אלן סקוט, האל ג'ורדן, ג'סיקה קרוז, סיימון באז, גאי גרדנר, ג'ון סטוארט, קייל ריינר וג'ייד. התגלמות כוח הרצון בספקטרום הרגשי: איון.
חיל הפקחים הכחולים (תקווה). מנהיג החיל: סיינט ווקר מסקטור 1. התגלמות התקווה בספקטרום הרגשי: אדארה.
שבט אינדיגו (חמלה). מנהיגת השבט: אינדיגו-1. התגלמות החמלה בספקטרום הרגשי: פרוסליט.
כוכבות הספיר (אהבה). מלכתן: קרול פריס. התגלמות האהבה בספקטרום הרגשי: הטורף.
חיל הפקחים השחורים (מוות). מנהיג החיל: נקרון. התגלמות המוות בספקטרום הרגשי: היד השחורה.
חיל הפקחים הלבנים (חיים). התגלמות החיים בספקטרום הרגשי: ישות החיים.
ביבליוגרפיה

| 0 | 1 | 2 | 3 |
| --- | --- | --- | --- |
|  Prelude to Blackest Night Green Lantern (vol. 4) #39  Green Lantern (vol. 4) #40  Green Lantern (vol. 4) #41  Green Lantern (vol. 4) #42  Green Lantern Corps (vol. 2) #33  Green Lantern Corps (vol. 2) #34  Green Lantern Corps (vol. 2) #35  Green Lantern Corps (vol. 2) #36  Green Lantern Corps (vol. 2) #37  Green Lantern Corps (vol. 2) #38  Titans #15  Solomon Grundy #7 |  Blackest Night Blackest Night #0  Blackest Night #1  Blackest Night #2  Blackest Night #3  Blackest Night #4  Blackest Night #5  Blackest Night #6  Blackest Night #7  Blackest Night #8 |  War of Light Green Lantern vol. 4, #43  Green Lantern vol. 4, #44  Green Lantern vol. 4, #45  Green Lantern vol. 4, #46  Green Lantern vol. 4, #47  Green Lantern vol. 4, #48  Green Lantern vol. 4, #49  Green Lantern vol. 4, #50  Green Lantern vol. 4, #51  Green Lantern vol. 4, #52  Green Lantern Corps vol. 2, #38  Green Lantern Corps vol. 2, #39  Green Lantern Corps vol. 2, #40  Green Lantern Corps vol. 2, #41  Green Lantern Corps vol. 2, #42  Green Lantern Corps vol. 2, #43  Green Lantern Corps vol. 2, #44  Green Lantern Corps vol. 2, #45  Green Lantern Corps vol. 2, #46  Blackest Night: Tales Of the Corps #1  Blackest Night: Tales Of the Corps #2  Blackest Night: Tales Of the Corps #3 |  Tie-Ins Blackest Night: Batman #1–3  Blackest Night: Superman #1–3  Blackest Night: Titans #1–3  Adventure Comics (Vol.2) #4–5, 7  Booster Gold (Vol.2) #26–27  The Doom Patrol (Vol.5) #4–5  Justice League of America (Vol.2) #39–40  The Outsiders (Vol.4) #24–25  R.E.B.E.L.S. (Vol.2) #10–11  Superman/Batman #66–67  Teen Titans vol. 3, #77–78  Blackest Night: Flash #1–3  Blackest Night: JSA #1–3  Blackest Night: Wonder Woman #1–3  The Atom & Hawkman #46  Catwoman (Vol.3) #83  Phantom Stranger (Vol.2) #42  Power of Shazam! (Vol.2) #48  The Question(Vol.1) #37  Secret Six Vol.3 #17-18  Starman (Vol.2) #81  Suicide Squad (Vol.1) #67  Weird Western Tales (Vol.1) #71  Green Arrow/Black Canary #30  Blackest Night  Untold Tales of Blackest Night |
הערות שוליים

↑  Blackest Night's Mastermind Revealed, Richard George, August 13th 2009
טרנסמטרופוליטן

| --- | --- |

כריכת האוגדן השני Transmetropolitan Volume 2: Lust for Life משנת 1999, אמנות מאת דריק רוברטסון.
 מידע קומיקס
 יוצר:  דריק רוברטסון, וורן אליס 
 תקופת פרסום מקורית:  1997–2002 (כ־5 שנים)
 סינדיקציה:  DC קומיקס
 ארץ מקור:  ארצות הברית 
 שפת המקור:  אנגלית 
 מספר החוברות:  60
 
טרנסמטרופוליטן (באנגלית: Transmetropolitan) היא סדרת קומיקס מז'אנר הסייברפאנק שאותה כתב וורן אליס ואייר דריק רוברטסון, אשר פורסמה בין השנים 1997–2002 בחברת DC קומיקס תחת החותם הזמני Helix ולאחר מכן ורטיגו. הסדרה הסתיימה לאחר 60 חוברות, ושתי הוצאות חיצוניות לעלילה הראשית: "אני שונא את זה כאן" ו"הזוהמה של העיר". לקומיקס זה הייתה השפעה מרובה בתחום והוא זכה בפרסים אחדים.
העלילה מביאה את קורותיו וכתביו של עיתונאי גונזו מחתרתי וידוע לשמצה בשם ספיידר ג'רוזלם מהעתיד, מחווה לממציא סגנון הכתיבה עיתונות גונזו האנטר ס. תומפסון. ג'רוזלם מקדיש את חייו למלחמה בשחיתות שלטונית ובפשע ממסדי בארצות הברית העתידית. הוא ועוזריו פועלים כדי לשמור שעולמם לא יפול לתהומות הדיסטופיה יותר ממה שהוא עכשיו, בו בזמן שהם נאבקים בתהילה ובממון להם זוכים מאמריו של ספיידר.
סגנונו של הקומיקס פרוע ביותר, והוא מערב אלימות מילולית, פיזית, ולפעמים מנטלית. הסיפור מתרחש חמש שנים אחרי שספיידר ג'רוזלם עזב את העיר, ועבר לגור בהר. שמות אלו הם מושגים סימבוליים, המייצגים את העולם הרועש של הציויליזציה, אל מול הרוגע של החיים הטבעיים. מושגים אלו מתנגשים בנפשו של ספיידר ובעולמו לאורך כל הסיפור.
בחוברת הראשונה, מקבל ספיידר שיחה מהעורך שלו, האומר לו כי הוא חייב לו (לעורך), עוד שני ספרים על פי חוזה, ומכיוון שספיידר אינו יכול לכתוב כשהוא לא בעיר, הוא מוכרח לחזור.
בעיר הוא משיג עבודה מעורך שהוא מכיר, בכתיבת טור שבועי. בעזרת הכעס העצום שלו כלפי מגרעות החברה המודרנית, והאלימות הבלתי מתחשבת שלו, יוצא העיתונאי האקצנטרי למסע בעקבות האמת.
דמותו של ספיידר ג'רוזלם מדורגת במקום ה-45 ברשימה מאה גיבורי-העל הגדולים, לפי IGN, וכן במקום ה-12 ברשימת 50 דמויות הקומיקס הגדולות, לפי מגזין אמפייר.
חנות הספרים "Forbidden Planet" מיקמה את האוגדן במקום ה-18 ברשימת 50 הרומנים הגרפיים הטובים ביותר שלה.
ביבליוגרפיה

| שם> באנגלית | שם> בעברית | תוכן | מסת"ב |
| --- | --- | --- | --- |
| Volume 1: Back on the Streets | כרך ראשון: חזרה ברחובות | אוסף המאגד את חוברות מספר 1–6 | ISBN 1401220843 |
| Volume 2: Lust for Life | כרך שני: תאווה לחיים | אוסף המאגד את חוברות מספר 4–12 | ISBN 1401222617 |
| Volume 3: Year of the Bastard | כרך שלישי: שנת המנוול | אוסף המאגד את חוברות מספר 13–18 | ISBN 1401223125 |
| Volume 4: The New Scum | כרך רביעי: החלאות החדשות | אוסף המאגד את חוברות מספר 19–24 וסיפור מחוברות Vertigo: Winter's Edge II-III | ISBN 1401224903 |
| Volume 5: Lonely City | כרך חמישי: עיר בודדה | אוסף המאגד את חוברות מספר 25–30 | ISBN 1401228194 |
| Volume 6: Gouge Away | כרך שישי: תרמה מכאן | אוסף המאגד את חוברות מספר 31–36 | ISBN 1401228186 |
| Volume 7: Spider's Trash | כרך שביעי: לכלוכו של הספיידר | אוסף המאגד את חוברות מספר 37–42 | ISBN 1401228151 |
| Volume 8: Dirge | כרך שמיני: הספד | אוסף המאגד את חוברות מספר 43–48 | ISBN 1401229360 |
| Volume 9: The Cure | כרך תשיעי: התרופה | אוסף המאגד את חוברות מספר 49–54 | ISBN 1401230490 |
| Volume 10: One More Time | כרך עשירי: פעם אחת אחרונה | אוסף המאגד את חוברות מספר 55–60 | ISBN 1401231241 |
| Volume 0: Tales of Human Waste | כרך אפס: קורות הפסולת האנושית | אוסף המאגד את הסיפורים "אני שונא את זה כאן", "הזוהמה של העיר" ו"חורף קיצוני" מתוך Vertigo: Winter's Edge II | ISBN 1401202446 |
הערות שוליים

↑  Top 100 Comic Book Heroes: #45 - Spider Jerusalem
↑  The 50 Greatest Comic Book Characters
↑  https://www.listchallenges.com/forbidden-planets-50-best-graphic-novels
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
התכנסות (קומיקס)

| --- | --- |

עטיפת האוגדן "התכנסות", אמנות מאת אית'ן ואן סקייבר.
 מידע קומיקס
 יוצר:  ג'ף קינג אית'ן ואן סקייבר, ג'ייסון פאז, קרלו פגוליאן
 תקופת פרסום מקורית:  אפריל 2015 – מאי 2015 (כ־31 ימים)
 סינדיקציה:  DC קומיקס
 מספר החוברות:  8 + חוברת ספיישל מספר 0 80 חוברות קשורות
התכנסות (באנגלית: Convergence) היא קשת סיפור קרוסאובר בקומיקס אשר פורסמה בין אפריל למאי 2015 על ידי חברת DC קומיקס. המיני-סדרה העיקרית נכתבה על ידי ג'ף קינג ואוירה על ידי אית'ן ואן סקייבר, ג'ייסון פאז וקרלו פגוליאן. סדרה זו ממשיכה את האירועים אשר הסתיימו בסדרה "ארץ-2: קץ העולמות" ו"ה-52 החדשים: קץ העתיד".
לפי עלילת הסיפור, ברייניאק אסף ערים מתקופות זמן שונות אשר חדלו מלהתקיים. הוא כלא את המתיישבים בהן בכיפות בכוכב לכת מחוץ לגבולות הזמן והמרחב וכעת פותח אותן כדי לראות מה יקרה. אירוע זה מציין את חזרתן של דמויות יקום DC ותקופות זמן מלפני אירועי אנתולוגיית "המשבר" "פלאשפוינט", כדוגמת "המשבר בעולמות האינסופיים" ו"שעת אפס: משבר בזמן", שהובילו ליצירתו של יקום "ה-52 החדשים".
רקע

למשך מספר עשורים במאה ה-20, חברת DC קומיקס שכתבה מחדש את הדמויות הראשיות שלה וכן רכשה זיכיונות קומיקס מחברות פרסום אחרות. דמויות קלאסיות אשר הוחלפו בעבר הוחזרו מחדש והתיישבו ביקומים מקבילים. דוגמה נפוצה לכך היא דמויות מתור הזהב של הקומיקס, אשר מקום מושבן הועתק לארץ-2. כלי עלילתי זה המדבר על קיומו של "מולטי-יקום" מלא בגיבורים ונבלים סיפק חומר לכתיבה לרבים מהסיפורים.
אולם, בשנת 1985 חברת DC בחרה לפשט את ההמשכיות שלה עם סיפור קרוס-אובר בשם "המשבר בעולמות האינסופיים", לפיו כל המולטי-יקום אוחד לכדי יקום אחד בעל היסטוריה אחת משולבת. סיפורי משבר מאוחרים יותר תיארו איומים נוספים על המציאות ושכתובים מחודשים, לרוב כדי ליצור איזון בהיסטוריה הבדיונית שבסיפורי החברה. סיפורים כדוגמת אלו כוללים את "שעת אפס: משבר בזמן" (1994); "המשבר האינסופי" (2006) - שהחזיר את רעיון המולטי-יקום, הכולל 52 עולמות; "המשבר האחרון" - שבו נמנעה השמדתו של המולטי-יקום; ו"פלאשפוינט", שבו שוכתב מחדש הרעיון של מולטי-יקום הכולל 52 עולמות והסיפורים שבו עודכנו לימים מודרניים יותר תחת החותם "ה-52 החדשים".
ספרו של כותב הקומיקס גראנט מוריסון "מולטיברסיטי" (Multiversity - רב-יקומיות, על-משקל Diversity - רבגוניות) חקר בהרחבה את המטא-בדיון המלא של המולטי-יקום ומיפה את מרבית 52 העולמות המרכיבים את המולטי-יקום מאז "פלאשפוינט".
כהקדמה לאירוע "התכנסות", חברת DC פרסמה שתי סדרות שבועיות בשם "ארץ-2: קץ העולמות" ו"ה-52 החדשים: קץ העתיד", אשר הובילו ישירות לסיפור הקרוס-אובר. בנוסף, מהדורה מוגבלת של "בוסטר גולד: קץ העתיד" משנת 2014 הציגה מחדש את ברייניאק, יריבו המושבע של סופרמן, שהטמיע לתוכו גרסאות מקבילות של עצמו מכל רחבי המולטי-יקום והוציא בכוח מבוסטר גולד הנוסע בזמן את מיקומה של נקודת ההיעלמות - נקודה בסופו של היקום שבה ניתן לקבל גישה לכל ההיסטוריה הכתובה, כולל זו שמלפני המשברים של חברת DC. מרגע זה, ברייניאק מתחיל לאסוף מגוון ערים מעולמות שונים לפני השמדתם לצורך יצירת עתיד אפשרי בהמשכיות "ה-52 החדשים", אך הוא מובס בידי הגיבורים של אותם עולמות ונכלא.
השלכות

השלכות אירועי "התכנסות" מביאים לסופו של חותם "ה-52 החדשים", אולם ההמשכיות שהחלה בו ממשיכה. לאחר סיומו של הסיפור, חברת DC קומיקס תחל בפרסומן של 24 חוברות חדשות מיוני 2015, וזאת לצד המשך פרסומן הרציף של 25 חוברות הדגל הוותיקות של החברה. לאחר ההכרזה של השיפוץ הנרחב לכותרי החברה, העורך דן דידיו השווה את הסיפורים שלאחר "התכנסות" לאלה של "שנה מאוחר יותר", שפורסמו לאחר "המשבר האינסופי" של שנת 2006.
ביבליוגרפיה > שבוע ראשון (דמויות מלפני פלאשפוינט)

Convergence #0-8
The Atom #1-2
Batgirl #1-2
Batman & Robin #1-2
Harley Quinn #1-2
Justice League #1-2
Nightwing\Oracle #1-2
The Question #1-2
Speed Force #1-2
Superman #1-2
Titans #1-2
ביבליוגרפיה > שבוע שני (דמויות מלפני שעת אפס)

Aquaman #1-2
Batman: Shadow of the Bat #1-2
Catwoman #1-2
Green Arrow #1-2
Green Lantern\Parallax #1-2
Justice League International #1-2
Suicide Squad #1-2
Superboy #1-2
Supergirl: Matrix #1-2
Superman: The Man of Steel #1-2
ביבליוגרפיה > שבוע שלישי (דמויות מתקופת המשבר בעולמות האינסופיים)

The Adventures of Superman #1-2
Batman and the Outsiders #1-2
The Flash #1-2
Green Lantern Corps #1-2
Hawkman #1-2
Justice League America #1-2
New Teen Titans #1-2
Superboy and the Legion of Super-Heroes #1-2
Swamp Thing #1-2
Wonder Woman #1-2
ביבליוגרפיה > שבוע רביעי (דמויות מלפני המשבר בעולמות האינסופיים)

Action Comics #1-2
Blue Beetle #1-2
Booster Gold #1-2
Crime Syndicate #1-2
Detective Comics #1-2
Infinity Inc. #1-2
Justice Society of America #1-2
Plastic Man and the Freedom Fighters #1-2
Shazam! #1-2
World's Finest Comics #1-2
הערות שוליים

↑  DC Comics Is Ending The New 52, Joshua Yehl, February 6th 2015
↑  DiDio compares DC’s post-‘Convergence’ plans to ‘Infinite Crisis’, Kevin Melrose, February 9th 2015